CELEX: 62015TN0560
Language: et
Date: 2015-09-28 00:00:00
Title: Kohtuasi T-560/15 P: LM 28. septembril 2015 esitatud apellatsioonkaebus Avaliku Teenistuse Kohtu 14. juuli 2015. aasta määruse peale kohtuasjas F-109/14: LM versus komisjon

14.12.2015   
            
            
               ET
            
            
               Euroopa Liidu Teataja
            
            
               C 414/32
            
         LM 28. septembril 2015 esitatud apellatsioonkaebus Avaliku Teenistuse Kohtu 14. juuli 2015. aasta määruse peale kohtuasjas F-109/14: LM versus komisjon
   (Kohtuasi T-560/15 P)
   (2015/C 414/42)
   Kohtumenetluse keel: itaalia
   
      Pooled
   
   
      Apellatsioonkaebuse esitaja: LM (Ispra, Itaalia) (esindaja: advokaat L. Ribolzi)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada vaidlustatud kohtumäärus.
            
         
      Väited ja peamised argumendid
   
   Käesoleva apellatsioonkaebus on esitatud Avaliku Teenistuse Kohtu 14. juuli 2015. aasta määruse peale kohtuasjas F-109/14, millega jäeti ilmselge põhjendamatuse tõttu rahuldamata hagi, milles paluti komisjonilt mõista hageja kasuks välja talle ette nähtud toitjakaotuspension 35 % ulatuses tema endise abikaasa vanaduspensionist, mida viimasele surmapäeval maksti.
   Apellant väidab oma nõuete põhjendamiseks, et Avaliku Teenistuse Kohus jättis läbi vaatamata pensioni tõstmise taotluse inimõiguste ülddeklaratsiooni artikli 25 ja Lissaboni lepingu tähenduses, milles tunnustatakse eakate õigust elada inimväärset ja iseseisvat elu ning osaleda sotsiaal- ja kultuurielus.